Document ID: 31989R0164

*****
ΚΑΝΟΝΙΣΜΟΣ (ΕΟΚ) αριθ. 164/89 ΤΗΣ ΕΠΙΤΡΟΠΗΣ
της 24ης Ιανουαρίου 1989
για τροποποίηση του κανονισμού (ΕΟΚ) αριθ. 2185/87 όσον αφορά την απόδοση των επιστροφών κατά την εξαγωγή που εφαρμόζονται σε ορισμένα γεωργικά προϊόντα που εξάγονται με τη μορφή ορισμένων εμπορευμάτων που δεν υπάγονται στο παράρτημα ΙΙ της συνθήκης και για την είσπραξη των εξισωτικών ποσών προσχώρησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 16 παράγραφος 6,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως τη αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 2306/88 (4), και ιδίως το άρθρο 19 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2185/87 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1595/88 (6), προβλέπει σε ορισμένες περιπτώσεις την απόδοση επιστροφής που υπολογίζεται με βάση τις ποσότητες που καθορίζονται στο παράρτημα του εν λόγω κανονισμού·
ότι μετά την τελευταία τροποποίηση του παραρτήματος Ι του κανονισμού (ΕΟΚ) αριθ. 1785/81, ορισμένα προϊόντα που περιλαμβάνονται στο παράρτημα του κανονισμού (ΕΟΚ) αριθ. 2185/87 δεν δύναται να δικαιούνται της επιστροφής που καθορίζεται για τη ζάχαρη· ότι θα πρέπει συνεπώς να εξαιρεθούν τα προϊόντα αυτά από το εν λόγω παράρτημα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2185/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιανουαρίου 1989.

Labels: 3
2
6